A cullareta u cabezudo («capezuto» en as parlas que conservan as xordas intervocalicas) ye a forma larval d'os anfibios anuros. Son animals que viven en l'augua de perén, respirando con branquias que pueden estar externas u internalizatas, dica que con l'abance d'a suya metamorfosi se les emprencipian a formar os polmons. En aragonés, se fa destinción d'entre as cullaretas que son as formas de cuerpo redondet, sin patas u con as patas encara muit chicotas, y os ranuecos que son formas ya sub-adultas, en as que as patas se son formadas y tota la estructura corporal comienza a pareixer-se á l'adulto.